**Kreditátviteli kérelmek intézése a Pszichológiai Intézetben levelező szakon**

Ezúton szeretnénk tájékoztatást nyújtani a kreditátviteli kérelmek kezelése kapcsán a Pszichológiai Intézet kollégái és a levelezős hallgatók számára.

Kreditátviteli kérelem benyújtásakor a hallgatónak minden esetben **első lépésként a kreditátviteli felelőst** kell e-mailben megkeresnie az alábbi dokumentumokat mellékelve:

1) hitelesített, tanulmányi bizottság (TB) által pecsételt **kurzustematika** (attól az intézménytől, ahol a kurzust elvégezte),

2) hitelesített, TB által pecsételt **kreditindex** (leckekönyv) másolata – a kurzus elvégzésének igazolásaként,

3) kitöltött **kreditátviteli adatlap** – ld.: https://btk.ppke.hu/hallgatoinknak/tanulmanyi-informaciok/kreditatviteli-bizottsag-kab

Fontos, hogy rendezett, megfelelően elnevezett és jól olvasható dokumentumokat küldjenek!

A megkeresett oktatók a kreditátviteli felelőshöz irányítják a hallgatót. Fontos! Tanszékünk csak a tanszék által oktatott tárgyak kreditátviteli eljárását segíti, az Általánosan kötelező tárgyak esetében, kérjük, közvetlenül az oktatóhoz forduljanak!

**Kreditátviteli felelős oktató (2024):**

* őszi félévben:

Budapesti képzési hely: Garai Nikoletta. E-mail címe: [garai.nikoletta@btk.ppke.hu](mailto:garai.nikoletta@btk.ppke.hu)

Esztergomi képzési hely: Pálffy Patrik. E-mail címe: [palffy.patrik@btk.ppke.hu](mailto:palffy.patrik@btk.ppke.hu)

* tavaszi félévben: -

A kreditátviteli felelős összegyűjti és átnézi a beérkezett dokumentumokat, majd felkeresi az illetékes oktatót véleményeztetésre. Az oktató visszajelzése alapján a **kreditátviteli felelős közli a döntést a hallgatóval**, ami lehet elutasítás vagy elfogadás.

**Az elfogadás szabályai:**

* kurzustematikák közötti, legalább 75%-os átfedés,
* kizárólag az aktuális félévben esedékes kurzusokra benyújtott kérelem fogadható el.

Elfogadás esetén **a hallgató feladata, hogy felkeresse a kreditátviteli felelős oktatót kérelme aláíratása** kapcsán.

Az aláírt kérelmet **a hallgató adja le a Tanulmányi Osztályon**.

A kérelmeket ezt követően a kari **Kreditátviteli Bizottság (KÁB) bírálja el.** A KÁB soron következő üléséről (egy félévben két ülésre is sor kerül!) az alábbi honlapon lehet tájékozódni: <https://btk.ppke.hu/hallgatoinknak/tanulmanyi-informaciok/kreditatviteli-bizottsag-kab>

**Javaslat**

A kreditátviteli kérelmek beadásakor, kérem, mérlegeljék, hogy az elvégzett tanegység valódi tudást takar-e. Egy 10-15 évvel ezelőtt megszerzett tudás aktualitása kérdéses, bár a szabályzat erről nem rendelkezik, a képzésük minősége érdekében javasolt a tárgy újbóli elvégzése, különösen a négy fő szakterület tárgyait illetően, amelyek a későbbiekben a záróvizsga részét is képezik. A statisztika tárgyak esetén különösen fontos, hogy használható tudással rendelkezzenek, hiszen a képzési követelmény része egy empirikusan elvégzett szakdolgozat benyújtása, amelyet biztos statisztikai ismeretek hiányában nem, vagy csak nagy nehézségek árán tudnak majd teljesíteni.

**Kiegészítő megjegyzések**

A **szabadon választott tanegységek** kreditjeit az Általánosan kötelező tárgyak elvégzésével részben teljesíthetik. A fennmaradó krediteket a Kar kínálatából kiválasztva teljesíthetik, vagy előző képzésük egy-egy tárgyát kreditátviteli eljárás keretében tudják elfogadtatni.